open-index/open-wikipedia-markdown huggingface dataset:
Uroboros

náhľad|Uroboros
**Uroboros** alebo **ouroboros** (z gr. *ουροβóρος* – požierač chvosta) je starodávny symbol, ktorý zobrazuje hada alebo draka požierajúceho svoj vlastný chvost.

Tento symbol sa spája s alchýmiou, gnosticizmom a hermetizmom. Predstavuje cyklickú podstatu vecí, nekonečný návrat od konca k začiatku, sebazničenie a zároveň sebaobnovu.

Na niektorých zobrazeniach je Uroboros spolovice biely (svetlý) a spolovice čierny (tmavý), čo naznačuje symboliku jin-jang, znázorňujúcu dualitu vecí; vzájomne sa doplňujúcich opačných princípov.

## Iné projekty

Kategória:Ezoterika
Kategória:Gnosticizmus
Kategória:Okultizmus
Kategória:Symboly
Rozpínanie vesmíru

**Rozpínanie vesmíru** alebo **expanzia vesmíru** je vlastnosť vesmíru, ktorá sa prejavuje vzájomným vzďaľovaním galaxií aj bublín medzigalaktického plynu.

Rozpínanie vesmíru je fyzikálna skutočnosť zmeraná hlavne pomocou červeného posunu. Pozorovaním vesmíru sa zistilo, že čím sú objekty vzdialenejšie, tým väčšou rýchlosťou sa od nás vzďaľujú. Podľa súčasných astronomických vedomostí vesmír vznikol z gravitačnej singularity pred cca 13,7 miliardami rokov (Veľký tresk) a odvtedy sa rozpína. Zatiaľ nie je známe, či sa bude rozpínať večne, alebo jedného dňa sa rozpínanie zastaví a nastane kontrakcia vesmíru končiaca opätovne v singularite. Predbežne sa predpokladá, že hustota hmoty vo vesmíre je taká, že rozpínanie sa nikdy nezastaví. Vo vesmíre však existuje veľké množstvo „neviditeľnej hmoty“ alebo tiež temnej hmoty, takže nie je presne známa jeho hustota. Ak je hustota vesmíru väčšia než kritická, začne sa zmršťovať, ak je menšia, bude večne expandovať, a ak je rovná kritickej hustote, bude sa rozširovanie postupne spomaľovať, až sa v limite zastaví, ale nezačne kontrakcia.

V roku 1998 sa z pozorovaní supernov typu Ia zistilo, že rozpínanie vesmíru sa zrýchľuje – toto by mohlo byť spôsobené dominanciou tmavej energie (napríklad Einsteinovej kozmologickej konštanty) nad hmotou. Ak táto teória zodpovedá skutočnosti, vesmír eventuálne skončí „roztrhnutím“ všetkých viazaných sústav až na úroveň elementárnych častíc (Big Rip). Pôvodné pozorovanie ale malo štatistickú významnosť iba 3 sigma a novšie pozorovania s o mnoho väčším počtom supernov typu Ia zrýchlené rozpínanie vesmíru spochybnilo.

Posledná zmeraná hodnota rýchlosti rozpínania je 73,8 kilometra za sekundu na megaparsek. Na každý dodatočný milión parsekov (1 megaparsek = 3,26 milióna svetelných rokov) vzdialenosti od Zeme sa nám vzďaľovanie tej-ktorej galaxie javí o 73,8 kilometra za sekundu rýchlejšie.

## Pozri aj
*Červený posun
*Hubbleho konštanta
*Kozmológia
*Nobelová cena za fyziku z r. 2011

## Zdroje



Kategória:Kozmológia
Modrý posun

thumb|Červený posun a modrý posun

**Modrý posun** je posunutie spektra objektov, ktoré sa k pozorovateľovi približujú. V astronómii je vzhľadom na rozpínanie vesmíru podstatne menej prípadov modrého posunu ako červeného.

## Pozri aj

* Červený posun

Kategória:Astrofyzika
Kategória:Fyzikálne javy
Kompilátor

**Kompilátor** môže byť

*program, ktorý preloží zdrojový text, pozri kompilátor (programovanie)
*autor kompilátu, pozri pod kompilát
Kompilát

**Kompilát** alebo **kompilácia** (autor kompilátu sa volá **kompilátor**) je dielo, väčšinou vedecké, ktoré vzniklo skompilovaním viacerých iných diel. Kompilát niekedy nemá ďaleko k plagiátu. Ak niekto označí dielo za kompilát, má to väčšinou pejoratívny nádych. Výnimočne môže byť kompilát pozoruhodným tvorivým činom. 

## Pozri aj
kompilačná platňa

Kategória:Veda
Kategória:Umenie
Kategória:Literárne pojmy
Ján Koleník

Mgr. art. **Ján Koleník** (* 11. november 1979, Banská Bystrica) je slovenský herec. 

## Pôsobenie
Po skončení VŠMU v roku 2004 sa stal členom činohry SND. V rokoch 2005 až 2006 moderoval spolu so Zuzanou Novákovou reláciu *[[Digitál]]*.

Účinkoval v televíznych seriáloch *[[Medzi nami]]*, *[[Panelák (seriál)|Panelák]]*, *[[Keby bolo keby]]*, *[[Kriminálka Staré Mesto]], Zlomok sekundy, První republika, [[Zoo (seriál)|Zoo]],* najnovšie účinkoval v pomerne pokrokovom seriáli *[[Za sklom (seriál)|Za sklom]]*. Hral aj vo filmoch *[[Šťastný nový rok (film z roku 2019)|Šťastný nový rok]]*, ''V lete ti poviem, ako sa mám'' a *Šťastný nový rok 2*. V roku 2022 si zahral si hlavnú úlohu Andreja Fabiána v seriáli Druhá šanca. Aktuálne účinkuje v dobovom seriáli TV Markíza ''Dunaj, k vašim službám'', kde hrá postavu nemeckého príslušníka Waltera Klausa. 

Na jar 2022 sa stal víťazom tanečnej show ''Let’s Dance'' s tanečnou partnerkou Vandou Polákovou. Vo ôsmej sérii Let’s Dance si sadol za porotcovský stolík. V deviatej sérii a desiatej sérii Let’s Dance opäť zasadol za porotcovský stôl ako epizódny porotca.

## Ocenenia
V roku 2004 získal Cenu za najlepší herecký výkon na festivale Istropolitana projekt (postava Valena Connora v hre *Opustený západ*). Bol nominovaný na cenu Objav roka v rámci Divadelných ocenení sezóny 2003 (postava Levitu v hre *Veľké šťastie*). V roku 2008 mu bola udelená Výročná cena literárneho fondu za postavu Kráľa Františka (*Kráľ sa zabáva*) s prihliadnutím k postave Nika Dubčiča (*Dom v stráni*). Pravidelne vyhráva ankety popularity – je najobľúbenejším hercom v televíznej ankete OTO 2010/11/12 a v internetovej ankete Telkáč roka 2011/12/14/15.

## Filmografia
* 2007 – 2017: Panelák (*Marcel „Maslák“ Maslovič*)
* 2009 – 2011: Keby bolo keby
* 2010 – 2013: Kriminálka Staré Mesto (*Vyšetrovateľ Krajčo*)
* 2011 – 2011: Zlomok sekundy
* 2014 – 2018: První republika (*Vladimír Valenta*)
* 2016 – 2016: Zoo (*Peter Baláž*)
* 2016 – 2019: Za sklom (*major; Nórbert „Noro“ Višváder*)
* 2017 – 2017: 1890 (*detektív; János Marton*)
* 2019: Autoškola (väzeň Pali)
* 2019 – 2021: Oteckovia (*Adam Mak*)
* 2019: Šťastný nový rok (*majiteľ hotela grand*)
* 2020 – 2022: Ultimátum ( poručík; Daniel "Dano" Andrik )
* 2022: V lete ti poviem, ako sa mám (*David*) 
* 2022 – 2024: Druhá šanca (*Andrej Fabián*)
* 2023: Dunaj, k vašim službám (*Walter Klaus*)
* 2023: Extraktori
* 2025: V zovretí (Filip Haas)
* 2026: Princezna stokrát jinak

## Iné projekty

Kategória:Slovenskí speváci
Kategória:Slovenskí divadelní herci
Kategória:Slovenskí televízni herci
Kategória:Slovenskí herci divadelných muzikálov
Kategória:Osobnosti z Banskej Bystrice
Palikir

náhľad|Poloha mesta na ostrove Pohnpei
**Palikir** je hlavné mesto Mikronézie.

Leží na ostrove Pohnpei. Má asi 9 900 obyvateľov. Súradnice: 6°55′ sever, 158°9′ východ (6.91667, 158.15). 

Kategória:Hlavné mestá v Austrálii a Oceánii
Skratka

**Skratka** môže byť:

*ustálené skrátenie slova alebo viacerých slov, čiastočné synonymá: abreviácia, abreviatúra, pozri skratka (jazyk)
*skrátená cesta
*kondenzované vyjadrenie

## Iné projekty
Mazda Motor

**Mazda Motor Corporation** (; transkripcia: *Macuda kabušiki gaiša*) je japonská automobilová spoločnosť, ktorá sídli v meste Fuchū v prefektúre Hirošima v Japonsku.

V roku 2007 vyrobila Mazda okolo 1,3 milióna vozidiel pre globálny trh, pričom hlavnú časť (1 milión) vozidiel vyrobili závody v Japonsku a ostatok ďalšie závody vo svete. V roku 2011 bola Mazda 15. najväčšou automobilkou na svete podľa produkcie.

## Modely automobilov
right|thumb|Mazda 3
right|thumb|Mazda 6
[thumb|[Súbor:Mazda MX-5 NA.jpg|náhľad|Mazda MX-5 NAMazda MX-5 ]]
right|thumb|Mazda 323F (1989-1994)
right|thumb|Mazda 626 Wagon (1997-2002)
right|thumb|Mazda RX-7
### Súčasné
* Mazda 2 (Mazda Demio)
* Mazda 3 (Mazda Axela)
* Mazda 5 (Mazda Premacy)
* Mazda 6 (Mazda Atenza)
* Mazda AZ-Offroad
* Mazda Bongo
* Mazda Biante
* Mazda BT-50
* Mazda Carol
* Mazda CX-5
* Mazda CX-9
* Mazda MPV (Mazda 8)
* Mazda MX-5 (Mazda Miata, Mazda Roadster)
* Mazda Scrum
* Mazda Spiano
* Mazda Titan
* Mazda Verisa

### Bývalé
* Mazda 110 S Cosmo
* Mazda 121 
* Mazda 323 
* Mazda 323 GTX 
* Mazda 626
* Mazda 818
* Mazda 929
* Mazda Capella
* Mazda Chantez
* Mazda CX-7
* Mazda Demio
* Mazda E250
* Mazda Lantis
* Mazda Laputa
* Mazda MX-3
* Mazda MX-6
* Mazda Navajo
* Mazda Premacy
* Mazda RX-2
* Mazda RX-3
* Mazda RX-4
* Mazda RX-5
* Mazda RX-7
* Mazda RX-8
* Mazda Xedos 6
* Mazda Xedos 9 (Mazda Millenia)
* Mazda Tribute

### Prototypy a štúdie
* Mazda RX-500 (1970)
* Mazda HR-X (1991)
* Mazda RX-01 (1995)
* Mazda RX-Evolv (1999)
* Mazda Kusabi (2003)
* Mazda Ibuki (2003)
* Mazda Sassou (2005)
* Mazda Nagare (2006)
* Mazda Kabura (2006)
* Mazda Taiki (2007)
* Mazda Hakaze (2007)
* Mazda Ryuga (2007)
* Mazda Ferrari (2008)
* Mazda Kaan (2008)
* Mazda Kiyora (2008)
* Mazda Kazamai (2008)
* Mazda Furai (2008)
* Mazda RX-Z (2009)
* Mazda MX-5 Superlight (2009)
* Mazda Souga (2009)
* Mazda Shinari (2010)
* Mazda MX-0 (2010)
* Mazda Minagi (2011)
* Mazda Takeri (2011)
* Mazda Hazumi (2014)

## Referencie

## Iné projekty

## Zdroj

Kategória:Nikkei 225
Kategória:Japonské automobilky
Kategória:Mazda
Kategória:Podniky v Japonsku
Kategória:Výrobcovia nákladných automobilov
Kategória:Podniky založené v 1920
Kategória:Podniky obchodované na Tokijskej burze
Léon Jessel

**Léon Jessel** (* 22. január 1871, Štetín, Poľsko – † 4. január 1942, Berlín, Nemecko) bol nemecký operetný skladateľ.

Bol synom nemeckého obchodníka, ktorý v mladosti pracoval v USA, oženil sa tam a neskôr sa vrátil do Pruska. V roku 1891 začínal hudobnú kariéru ako dirigent v malom štátnom divadle v Gelsenkirchen, neskôr vystriedal viacero divadiel: v Mühlheime, Freibergu, v Stettine a napokon v Chemnitzi a Neusterlitzi. Počas toho obdobia začal aj komponovať. Jeho prvá opereta bola jednoaktovka *Die Brautwerbung*, ktorá mala premiéru v letnom divadle v Celle v roku 1894. O dva roky neskôr mala premiéru jeho druhá jednoaktovka *Kruschke am Nordpol*.

Od roku 1900 sa Jessel presťahoval do Lübecku a začal sa naplno venovať kompozícii. Skladal valčíky, pochody, chorály, hudbu pre klavír a podobne. K najznámejším patrili *Der Rose Hochzeitzug*, *Kusshändchen* alebo *Parade der Zinnsoldaten*. Berliner Theater uviedol jeho ďalšie tri operetné diela s premenlivým úspechom. Svetový úspech dosiahla až opereta *Schwarzwaldmädel* (Dievča zo Schwarzwaldu), ktorá mala premiéru v roku 1917. Nasledujúce autorove operetné diela už nezaznamenali výraznejší úspech. Od roku 1933 začal mať problémy s fašistickým vedením, kvôli svojmu židovskému pôvodu. Vďaka svojej „árijskej“ manželke mohol žiť do roku 1940 na slobode. Svoju poslednú operetu *Die goldene Mühle* však musel v roku 1936 uviesť v neutrálnom Švajčiarsku. Potom čo Heinrich Himmler pritvrdil protižidovské represálie, Jessela zatklo gestapo a bol brutálne zbitý v berlínskom policajnom väzení na Alexanderplatz. Zomrel na následky týchto zranení v miestnej židovskej nemocnici.

## Dielo (výber)
* 1894 - *Die Brautwerbung*
* 1896 - *Kruschke am Nordpol*
* 1913 - *Die beiden Husaren*
* 1913 - *Wer zuletzt lacht…!*
* 1917 - *Schwartzwaldmädel*
* 1936 - *Die goldene Mühle*

## Iné projekty

## Externé odkazy
* Léon Jessel
* Bühnenwerke

Kategória:Opereta
Kategória:Operetní skladatelia
Kategória:Nemeckí hudobní skladatelia
Kategória:Osobnosti zo Štetína
Elbrus (rozlišovacia stránka)

**[[Elbrus]]** je najvyšší vrch Ruska, iné významy sú:
* sovietsky počítač, pozri Elbrus (počítač)
* raketa R-300 Elbrus, pozri Scud
Zotrvačná hmotnosť

**Zotrvačná hmotnosť** (zriedkavo **inerciálna hmotnosť**; staršie: *zotrvačná hmota* ) je hmotnosť ako miera zotrvačnosti hmotných objektov. Ide o jeden z dvoch možných konceptov definície pojmu hmotnosť, druhým je gravitačná hmotnosť. Gravitačná hmotnosť je koncept hmotnosti vyskytujúci sa v Newtonovom gravitačnom zákone, kým zotrvačná hmotnosť je koncept hmotnosti vyskytujúci sa v druhom Newtonovom zákone. Experimentálne sa podarilo dokázať, že pomer gravitačnej hmotnosti a zotrvačnej hmotnosti je konštantný, a teda že pri správnej voľbe jednotiek je rovný 1, čo znamená že gravitačná hmotnosť = zotrvačná hmotnosť. Pozri aj článok hmotnosť.

## Zdroje

*Základné názvy z fyziky. In: Kultúra slova, roč. 18, 1984, č. 10, S. 352 http://www.juls.savba.sk/ediela/ks/1984/10/ks1984-10.lq.pdf
*schwere Masse. In: *Lexikon der Physik*. [CD-ROM]  Heidelberg : Spektrum, Akad. Verl, c2000. ISBN 3-8274-0515-7.

Kategória:Gravitácia
Kategória:Mechanika
Kategória:Hmota
Hmotnostný spektrograf

**Hmotnostný spektrograf** je prístroj na presné stanovenie hmotnosti izotopov. Umožňuje kvantitatívnu aj kvalitatívnu analýzu častíc. 

Kategória:Meracie prístroje
Viktóriin ostrov

**Viktóriin ostrov** () môže byť ostrov:
* v Lagose v Nigérii, pozri Viktóriin ostrov (Nigéria)
* v Nunavut v Kanade, pozri Viktóriin ostrov (Nunavut)
* v Ottawe v Kanade, pozri Viktóriin ostrov (Ottawa)
Hmlová komora

náhľad|Fyzik, sledujúci stopy častíc v hmlovej komore

**Hmlová komora** je prístroj na zviditeľnenie elektricky nabitých častíc. Vyvinul ju v roku 1911 Charles Wilson a niekedy sa tiež nazýva **Wilsonova komora**. Princíp spočíva vo vizuálnom efekte, ktorý vyvolá elektricky nabitá častica preletom cez oblasť presýtenú vodnou parou. Ionizujúci účinok častice počas preletu vytvára viditeľnú čiaru z jemných parných bubliniek. Tým je možné dokázať, že pri danom experimente bola uvoľnená častica.

## Iné projekty

Kategória:Fyzika častíc
Kategória:Meracie prístroje
Kategória:Detektory častíc
Kategória:Rádioaktivita
Ionizačná komora

**Ionizačná komora** je zariadenie na detekciu a meranie ionizujúceho žiarenia (rádioaktivity).

Kategória:Detektory častíc
Kategória:Elektromagnetické žiarenie
Zotrvačnosť

**Zotrvačnosť** alebo **inercia** je vlastnosť všetkých telies zotrvať vo svojom pohybovom stave (v pokoji alebo priamočiarom rovnomernom pohybe), pokiaľ naň nepôsobia vonkajšie sily.

Zo skúsenosti vieme, že teleso, ktoré je vzhľadom na Zem v pokoji, môžeme uviesť z pokoja do pohybu iba silovým pôsobením iného telesa alebo poľa. Napríklad lopta, ktorá leží v pokoji na vodorovnej podložke, sa začne pohybovať, keď do nej kopneme. Inak zostáva v pokoji. 

Zákon zotrvačnosti možno vysloviť aj takto:
:*Teleso zotrváva v pokoji alebo rovnomernom priamočiarom pohybe ak naň nepôsobia iné telesá silou alebo ak sú sily pôsobiace na teleso v rovnováhe.*

Kategória:Dynamika
Viktória

**Viktória** môže byť:
* meno osoby:
** krstné meno, pozri Viktória (prvé meno)
** rímska bohyňa, pozri Viktória (mytológia)
** kráľovná Spojeného kráľovstva v 19. storočí, pozri Viktória (Spojené kráľovstvo) 
** ďalšie pozri .pod Princezná Viktória
* štát v Austrálii, pozri Viktória (Austrália)
* rod rastlín (napr. viktória kráľovská), pozri viktória (rod rastlín)
* americko-kolumbijská telenovela, pozri Viktória (telenovela)

## Pozri aj
* Victoria
* Viktóriin ostrov
* Viktóriina zem v Antarktíde
* Viktóriino jazero (Ukerewe)
* Viktóriin prieliv v Kanade
* Viktóriine vodopády v Afrike
* Viktoriánska éra (viktorián, viktoriánsky štýl, viktoriánska móda, viktoriánska architektúra, viktoriánska literatúra) 
* viktoriát
Kohút nezaspieva

***Kohút nezaspieva*** (angl. *Until the Cock Crows*) je slovenský film natočený podľa divadelnej hry Ivana Bukovčana *Kým kohút nezaspieva*. 

Vojnová dráma z konca druhej svetovej vojny o vzťahoch medzi desiatimi rukojemníkmi, ktorých zatknú fašisti počas odvetnej akcie za vraždu nemeckého vojaka.

* Architekt: Juraj Červík ml.
* Návrhy kostýmov: Milan Čorba
* Strih: Maximilián Remeň
* Vedúci výroby: Igor Fábry
* Exteriéry: Bratislava, Trnava, Slatinské Lazy, Zvolenská Slatina, Kostiviarska, Stupava, Győr
* Premiéra: 27. august 1986

## Ocenenia
* 1987: Cena Antonína Zápotockého za réžiu - Martin Ťapák
* 1987: Cena Čs. filmu - 25. Festival československého filmu - FČSF Bratislava 1987

## Externé odkazy
* 
* 

Kategória:Filmy režírované Martinom Ťapákom
Kategória:Slovenské filmy
Kategória:Filmy podľa názvu
Kategória:Filmy z 1986
Kategória:Filmy s tematikou druhej svetovej vojny
Kategória:Česko-slovenské filmy
Montiho čardáš

***Montiho čardáš*** (angl. *Monti's Dance*) je slovenský film natočený podľa poviedky Viliama F. Šikulu z knihy *Chrúst*. 

Dráma z prostredia rómskej dediny. Krvná pomsta za smrť nevlastnej sestry Čiriklo. 

* Architekt: Jaroslav Procházka
* Návrhy kostýmov: Anna Cigánová
* Strih: Maximilián Remeň
* Vedúci výroby: Dušan Plvan
* Exteriéry: Bratislava, Plavecký Štvrtok, Stupava, Rastice, Pezinok, Blatné
* Premiéra: august 1990

## Externé odkazy
* 

Kategória:Filmy režírované Martinom Ťapákom
Kategória:Slovenské filmy
Kategória:Filmy podľa názvu
Kategória:Filmy z 1989
Niamey

**Niamey** je hlavné mesto Nigeru. 

## Poloha
Nachádza sa v juhozápadnej časti krajiny, na rieke Niger. Je administratívnym, ekonomickým a kultúrnym centrom a s počtom 1,3 milióna obyvateľov aj najväčším sídlom. Mestom prechádza dôležitá cesta Dakar – N’Djamena, spájajúca 7 krajín a 5 hlavných miest.

## Dejiny
Niamey bolo založené pravdepodobne v 18. storočí, no až do konca 19. storočia bolo menším regionálnym mestom bez väčšieho významu. K nárastu populácie a dôležitosti prišlo po príchode francúzskych kolonistov, ktorí urobili z mesta dôležité centrum a v roku 1926 aj hlavné mesto Nigeru. V tej dobe malo Niamey okolo 3000, o tridsať rokov neskôr už 30 000 a v roku 1988 už 400 000 obyvateľov. Prudký nárast populácie pokračuje dodnes, keďže do mesta sa sťahujú ľudia zo širokého okolia za prácou, a tak sa aktuálny počet odhaduje na 1,5 milióna ľudí. Vysoký populačný rast spôsobuje, že väčšinu obyvateľov tvoria mladí ľudia. 

náhľad|vľavo|Nočné mesto
V priemysle dominuje výroba materiálov pre stavebníctvo (cement a tehly), keramiky a textílií.

## Iné projekty

Kategória:Hlavné mestá v Afrike
Kategória:Mestá v Nigeri
Kyjevské metro

80px|left

**Kyjevské metro** (; *Kyjivskyj metropoliten, Kyjivske metro*) tvorí kostru mestského dopravného systému Kyjeva. V súčasnosti sú v prevádzke tri trasy, ktoré v centre mesta tvoria prestupný trojuholník (podobne ako v Prahe) a ďalšie dve trasy sú v štádiu plánovania. Prvá trasa bola uvedená do prevádzky v roku 1960. Dnes má systém 52 staníc a celkovú dĺžku , z toho  po povrchu. 
Súčasná cena lístka na jednu cestu je 8 ukrajinských hrivien (cca 0,18 €). 

Ide o klasické metro sovietskeho typu so stanicami razenými hlboko pod povrchom - stanica Arsenaľna, ležiaca 105,5 metrov pod zemou na Sviatošynsko-Brovarskej linke, je dokonca najhlbšou stanicou metra na svete. 

## Infraštruktúra
Linky metra spájajú všetkých 10 rajónov mesta. Nadzemná časť Sviatošynsko-Brovarskej linky () je vedená na dvoch mostoch cez rieku Dneper a cez Rusanivský prieliv na dvoch nadjazdoch. Cestujúci využívajú 118 eskalátorov na 25 staniciach, no nie každá stanica je nimi vybavená. V roku 2007 obslúžilo metro 641,8 mil. cestujúcich, v roku 2008 663,9 mil. cestujúcich, v roku 2009 502,9 mil. cestujúcich, v roku 2010 504,3 mil. cestujúcich.

Najvyťaženejšími stanicami sú Lisova s 64,7 tis., Vokzaľna s 66,5 tis., Počajna s 52,9 tis., Lybidska s 52,2 tis., Pozňaky s 37,8 tis. a Lukianivska s 22,6 tis. cestujúcich denne.

Najmenej vyťaženými stanicami sú Dnipro s 4,2 tis., Červonyj chutir s 5,2 tis., Slavutyč s 6,6 tis., Hidropark s 7,8 tis., Poštova plošča s 11,2 tis. a Tarasa Ševčenka s 15,5 tis. cestujúcich denne.

## Referencie

## Iné projekty

Metro
Kategória:Metrá
Port Moresby

**Port Moresby** je hlavné a prístavné mesto štátu Papua-Nová Guinea.

## Partnerské mestá
*  Ťi-nan, Čína, 1988
*  Townsville, Austrália, 1983

## Iné projekty

## Externé odkazy
* Cestopis o oblasti Port Moresby 
* Cestopis o meste Port Moresby 
* Guardian: Raskol gangs rule world's worst city 

Kategória:Mestá v Papue-Novej Guinei
Kategória:Hlavné mestá v Austrálii a Oceánii
Zem (rozlišovacia stránka)

**Zem** môže byť:
* v tvare *Zem*:
** planéta slnečnej sústavy (mimo astronómie písané aj v tvare *zem*), pozri Zem
** v mytológii:
*** grécka bohyňa Gaia, pozri Gaia (mytológia)
*** rímska bohyňa Tellus, synonymum: Terra, pozri pod Gaia (mytológia)
** periodikum: slovenský agrárny časopis v rokoch 19351938, pozri Zem (časopis)
** televízna relácia: bývalý vedecko-populárny magazín TV Markíza, pozri Zem (televízna relácia)
** film z roku 1978, pozri Zem (film z roku 1978)
* v tvare *zem*:
** zemský povrch
** polyfunkčná vrstva na zemskom povrchu, zemina, pôda
** suchá zem, resp. pevnina, pozri súš
** zastarano alebo v názvoch: krajina v zmysle vymedzeného územia, pozri pod krajina
** nepresne: uzemnenie
** vo filozofii: jeden zo štyroch živlov, pozri pod živel (filozofia)

## Pozri aj
* Dolná zem
* Horná zem
Yaren

right|thumb|Poloha

**Yaren** je administratívna územná jednotka ostrovného štátu Nauru, niekedy chybne uvádzaná ako jeho hlavné mesto.

V roku 2001 mal Yaren asi 1 100 obyvateľov.

Kategória:Nauru
Windhoek

**Windhoek** [vinthuk] je hlavné mesto Namíbie. Počet obyvateľov: 330&nbsp;000.

Leží v nadmorskej výške až  na plošine Khomas Highland pri horskom masíve Auasberg.

V meste je sídlo katolíckeho arcibiskupstva a anglikánskeho biskupstva, univerzita (1990, predtým „Akadémia“), konzervatórium, meteorologická stanica, múzeá a vedecká spoločnosť s knižnicou. 

Zastúpený je potravinársky a strojársky priemysel, veľké tepelné elektrárne. Windhoek je obchodné (obchod s ovčou kožou) a poľnohospodárske stredisko (mliekareň, továreň na rybie konzervy, pivovar). Medzinárodné letisko leží 43 km od mesta.

V meste je veľa budov z čias nemeckej kolonizácie (okolo 1900). Koncom 80. rokov 20. storočia bolo mesto značne rozšírené.

V polovici 19. storočia sa osady zmocnil náčelník Jan Jonker Afrikaner (17901861). Nemci územie obsadili roku 1885, v roku 1891 sa stalo hlavným mestom Nemeckej juhozápadnej Afriky, v roku 1893 sa tu usadili prví belosi. Počas 1. svetovej vojny mesto obsadili juhoafrické vojská. V roku 1990 sa spolu s Namíbiou juhoafrický vplyv skončil.

## Významní rodáci
* Frankie Fredericks, namíbijský atlét

## Galéria

Súbor:Windhoek-Skyline.jpg|Mesto *Windhoek*
Súbor:Windhoek ende 19 jahrhundert.jpg|Windhoek na konci 19. storočia
Súbor:Windhuk stamp.jpg|Pečiatka poštovým razítkom *Windhuk*

## Iné projekty

Kategória:Hlavné mestá v Afrike
Kategória:Mestá v Namíbii
Malabo

thumb|Malabo
[thumb|Poloha mesta na ostrove [Bioko]]
**Malabo** je hlavné mesto štátu Rovníková Guinea. 

Mesto sa nachádza na ostrove Bioko v Guinejskom zálive, severozápadne od pevninskej časti krajiny. Má približne 100 000 obyvateľov a jeho rozvoj podnietili najmä nálezy ropy v okolitých vodách.

## Dejiny
Ostrov Bioko pre Európanov objavil v roku 1471 portugalský moreplavec Fernao do Póo, čím sa dostal na 3 storočia pod portugalskú správu. V roku 1778 ostrov prevzali Španieli, no až prítomnosť angličanov v okolí spôsoboval nárast počtu obyvateľov ostrova. Tí na Bioko vysadzovali otrokov zo zadržaných lodí v okolí, nerešpektujúcich zrušenie otrokárstva. V roku 1827 tu bolo britskými misionármi založené mesto Clarencetown, ktoré v roku 1843 obsadili Španieli a premenovali na Santa Isabel. Po osamostatnení Rovníkovej Guiney sa Santa Isabel stala jej hlavným mestom, ktoré sa od roku 1973 volá Malabo. 

## Iné projekty

Kategória:Hlavné mestá v Afrike
Kategória:Mestá v Rovníkovej Guinei
Kigali

**Kigali** je hlavné a najväčšie mesto Rwandy.

Mesto bolo založené až v roku 1907 počas nemeckej koloniálnej vlády a hlavným mestom krajiny sa stalo až v roku 1962. Rozprestiera sa v horskej oblasti v nadmorskej výške  a má 1 168 570 (2012) obyvateľov, ktorých počet veľmi rýchlo rastie. Mesto je relatívne čisté, s dobrou infraštruktúrou a bez pre väčšinu afrických miest typických slumov.

## Iné projekty

Kategória:Hlavné mestá v Afrike
Kategória:Mestá v Rwande
Honiara

náhľad|Celkový pohľad
náhľad|Poloha mesta
**Honiara** je hlavné mesto Šalamúnových ostrovov. Leží na ostrove Guadalcanal. V roku 2009 tu žilo takmer 65 000 obyvateľov.

## Iné projekty

Kategória:Hlavné mestá v Austrálii a Oceánii
Akord

**Akord** môže byť:
*v hudbe: súzvuk najmenej troch tónov, pozri akord (hudba)
*v ekonomike: odmena podľa jednotiek vykonanej práce, najmä podľa kusov, resp. takto odmeňovaný pracovný pomer, pozri akord (práca)
*názov zvončeka firmy Jablotron
*slovenská ľudová hudobná kapela
*vedomostná súťaž žiakov ZUŠ
Náboženská hudba

[náhľad|Začiatok liturgickej piesne [Te Deum laudamus zapísané v *[[Neumy|neumách]].*]]
**Náboženská hudba** je hudba súvisiaca s textovým či melodickým vyjadrením viery človeka v nadprirodzeno. 

Delí sa na:
* liturgická hudba
* prírodná hudba

Kategória:Hudba
Kategória:Náboženstvo
San Maríno

**San Maríno** (v slovenčine staršie: *San Marino*; po taliansky: *San Marino* [vyslov: sanmaríno]), dlhý tvar **Sanmarínska republika** (staršie: *Sanmarinská republika*), je vnútrozemský štát v južnej Európe, ktorý je úplne obklopený Talianskom. Patrí medzi veľmi malé štáty Európy. Hlavné mesto je San Maríno.

San Maríno je najmenšia republika a tretí najmenší štát v Európe a je piatym najmenším samosprávnym štátom na svete. Sanmarínska republika je pokojná enkláva ležiaca na východných svahoch Apenín. San Maríno nie je členom Európskej únie, no napriek tomu používa ako svoju menu euro. S Talianskom vytvorili colnú a menovú úniu a medzi oboma krajinami neexistujú hraničné kontroly. 

Úradným jazykom je taliančina, aj napriek tomu, že väčšina obyvateľov rozpráva starším dialektom.

## Dejiny
Legendy kladú počiatok San Marína do obdobia okolo roku 301, keď tu Svätý Marinus, dalmátsky kamenár so svojimi kresťanskými následníkmi založil opevnený kláštor.  Vznik štátu je doložený listinami z roku 1253.

V roku 1600 bola zavedená ústava, ktorá zostala platná až dodnes. Viedenský kongres, ktorý rozhodoval o budúcom usporiadaní Európy po napoleonských vojnách, súhlasil so zachovaním nezávislosti San Marína. V 19. storočí našli v San Maríne útočisko vodcovia hnutia za zjednotené Taliansko, medzi nimi aj Giuseppe Garibaldi. Pevnejšie postavenie spolu s výstavbou nových komunikácií odstránilo niekdajšiu izoláciu krajiny. Mnohí pôvodní obyvatelia sa odsťahovali do Talianska alebo USA, ale veľké množstvo Talianov sa zase nasťahovalo do San Marína. 

left|thumb|Mapa San Marína

* Najvyššie položený bod: Monte Titano ()
* Najväčšie mestá: Serravalle (8 700 obyv.), San Maríno (4 252 obyv.)
* Národnostné zloženie: Sanmarínci 80 %,Taliani 17,5 %
* Náboženská príslušnosť: rímski katolíci 95%

## Administratívne členenie

San Maríno sa delí na 9 cirkevných obcí nazývaných kastely.

## Hospodárstvo
Turistika tvorí v San Maríne 62,24% HDP. V roku 1997 navštívilo San Maríno viac ako 3,3 milióna turistov. Väčšina návštevníkov prichádza z neďalekého letoviska Rimini, s ktorým ho spája autobusová linka. Poľnohospodárstvo nemá veľký význam. Pestuje sa obilie, vínna réva a olivy, vyrábajú sa syry, rozšírený je chov kôz. Tradičná je výroba keramiky, textilný priemysel - výroba vlny a trikotáže, ďalej papier, sklo. Vydáva cenné zberateľské známky a mince.
## Galéria

Súbor:SM2X.jpg|Jedna z troch veží na hore Monte Titano.
Súbor:SM3X.jpg|Historické centrum.
Súbor:SM4X.jpg|Uličky v starom meste.

## Referencie


## Pozri aj
* Zoznam miest v San Maríne

## Iné projekty


Kategória:Členovia OSN
Kategória:Európske mikroštáty
Kategória:Štáty v Európe
San Salvador

**San Salvador** (doslova: Svätý Spasiteľ) môže byť:
* sídlo:
** hlavné mesto štátu Salvádor, pozri San Salvador (Salvádor) 
** hlavné mesto rovnomenného departmentu v Argentíne, pozri San Salvador (mesto, Entre Ríos) 
* department:
** v štáte Salvádor, pozri San Salvador (department, Salvádor) 
** v argentínskej provincii Entre Ríos, pozri San Salvador (department, Entre Ríos) 
* ostrov na Bahamách, pozri San Salvador (ostrov) 
* zastaraný názov štátu Salvádor, pozri Salvádor
* sopka v štáte Salvádor, pozri San Salvador (sopka)
San Maríno (mesto)

**San Maríno** (v slovenčine staršie: *San Marino* ; po taliansky: *San Marino*) je hlavné mesto štátu San Maríno. Administratívne je to kastel (obec). Mesto má 4 071 obyvateľov (august 2020).

## Osobnosti mesta
* Renata Tebaldi (* 1922 - † 2004), talianska sopranistka

## Šport
Mesto má dva futbalové kluby:
* S.S. Murata
* S.P. Tre Penne

## Partnerské mestá
*  Rab, Chorvátsko
*  San Leo, Taliansko
*  Rønne, Dánsko

## Panoráma

## Referencie

## Iné projekty

## Externé odkazy
* Oficiálne stránky

Kategória:Hlavné mestá v Európe
Kategória:Mestá v San Maríne
Textový súbor

**Textový súbor** označuje súbor na nejakom pamäťovom médiu, v ktorom je uložený text. Text môže byť v takomto súbore ukladaný s formátovaním alebo bez neho. Tiež je uložený v špecifickej kódovej stránke kvôli zachovaniu diakritiky.

Kategória:Súborové formáty
Parabolický let

thumb|Parabolický let.
**Parabolický let** je let po špeciálnej parabolickej dráhe vhodne vybaveným lietadlom. Parabolický let sa využíva v prípadoch, keď je potrebné napodobniť podmienky voľného pádu pre účely experimentov, prípadne je to súčasť výcvikového programu kozmonautov.

Kategória:Kozmonautika
Kategória:Letectvo
Palapa

**Palapa** je národný komunikačný satelitný systém Indonézie. Satelit Palapa 1 bol vypustený na obežnú dráhu v roku 1976 a Palapa 2 v roku 1977. Oba patrili medzi prvé komunikačné satelity vôbec. Poskytujú telefónne spojenie a televízny signál obyvateľom na približne 6000 indonézskych ostrovoch a susediacim krajinám.

Kategória:Telekomunikačné družice
Okean

**Okean** je názov sovietskeho satelitného systému pre oceánografiu a námorníctvo. Prvý zo satelitov bol vypustený na obežnú dráhu v osemdesiatych rokoch. Okean-O bol vypustený 17. júla 1999 a bol prvým z novej série technicky vylepšených satelitov s väčšími rozmermi, hmotnosťou, nesúce radary so schopnosťou snímania i zboku, súbor infračervených skenerov a rádiometrov.

Kategória:Moreplavba
Kategória:Oceánografia
Kategória:Satelitné navigačné systémy
Dakar

**Dakar** je hlavné mesto Senegalu. Je to najzápadnejšie mesto Afriky, výhodným miestom pre trans-atlantický a európsky obchod. Dakar je aj administratívne centrum krajiny. 

Má rozlohu 82,38 km² a žije tu 1 030 594 obyvateľov (21.12.2005).

## Partnerské mestá
* Oran, Alžírsko

## Iné projekty

Kategória:Mestá v Senegale
Kategória:Hlavné mestá v Afrike
Kategória:Prístavné mestá Atlantického oceánu
Victoria (Seychely)

thumb|Victoria
**Victoria** je hlavné mesto štátu Seychely.

## Partnerské mestá
*  Džibuti, Džibutsko
*  Hanoj, Vietnam

## Iné projekty

Kategória:Hlavné mestá v Afrike
Alexandre Charles Lecocq

**Charles Lecocq**, celým menom **Alexandre Charles Lecocq** (* 3. jún 1832, Paríž – † 24. október 1918, Paríž) bol francúzsky operetný skladateľ. 

Už v útlom veku sa začal učiť hru na klavír. V roku 1849 bol prijatý na parížske konzervatórium, kde sa stal spolužiakom budúceho operného skladateľa Georgesa Bizeta. Od roku 1854 sa stal učiteľom hudby. Jacques Offenbach vypísal v roku 1856 vo svojom divadle Bouffes-Parisiens operetnú súťaž pre mladé talenty. Prihlásilo sa 78 účastníkov, medzi nimi boli Lecocq aj Bizet s rovnakým libretom *Le docteur Miracle*. Súťaž vyhrali a delili sa aj o prvú cenu. Napriek tomu obe operety pred verejnosťou prepadli a Lecocq z neúspechu vinil Offenbacha. Ani v ďalších rokoch sa Lecocqovi nedarilo. V roku 1868 napísal hru *Mikádo*, ktorá sa mala odohrávať v Japonsku. Zhodou okolností bola práve v Paríži japonská obchodná delegácia, ktorá vzniesla protest na ministerstve zahraničných vecí proti hanobeniu japonského cisára. Lecocq situáciu vyriešil tak, že dej preniesol bez výrazných zmien do Číny, operetu premenoval na *Fleur de thé* (Kvet čaju) a konečne sa s ňou dočkal úspechu. Najväčší úspech dosiahol v roku 1872 operetou *La fille de madame Angot* (Dcéra madame Angotovej). Keďže dej operety sa odohrával počas francúzskej revolúcie, z politických dôvodov mala premiéru v Bruseli. Po úspechu vo Viedni a v Berlíne sa nakoniec s obrovským úspechom dostala aj do Paríža. Ďalším autorovým veľkým úspechom bola opereta *Giroflé-Girofla* (1874). Nasledujúce operety už neboli úspešné. V starobe Lecocq ochrnul na obe nohy a vo vysokom veku, 86 ročný zomrel.

## Lecocqove najznámejšie operety
* Fleur de thé (1868)
* La fille de Madame Angot (1871)
* Les Cent Vierges (1872)
* Les Prés Saint-Gervais (1874)
* Giroflé-Girofla (1874)
* La Petite Mariée (1875)
* Le Petit Duc (1878)
* La Petite Mademoiselle (1879)
* Le Jour et la Nuit (1881)
* La Princesse des Canaries (1883)

Kategória:Opereta
Kategória:Operetní skladatelia
Kategória:Francúzski hudobní skladatelia
Karl Michael Ziehrer

**Karl Michael Ziehrer** (* 2. máj 1843, Viedeň – † 14. november 1922, Viedeň) bol rakúsky operetný skladateľ. Narodil sa v rodine klobučníka v Schottenfelde (čo bolo v tom čase predmestie Viedne). Vyučil sa otcovmu remeslu, ale túžil viac po hudobnej kariére. Hudbu vyštudoval čiastočne na viedenskom konzervatóriu a čiastočne ako samouk. Za pomoci otca poskladal kapelu, s ktorou debutoval v roku 1862. Neskôr sa stal vojenským kapelníkom. Jeho prvou operetou bola jednoaktovka *Mahomets Paradies* (1866). Okrem viacerých menej známych operiet napísal v nasledujúcich rokoch aj komickú operu *König Jerome* (1878). Oveľa viac, ako tieto divadelné diela ho preslávili jeho valčíky a pochody (marsch), vďaka ktorým získal v roku 1893 pozíciu dirigenta na svetovej výstave v Chicagu a precestoval Severnú aj Južnú Ameriku.

Jeho najúspešnejšou operetou sa stali *Die Landstreicher* (Tuláci, 1899). V roku 1906 získal pozíciu riaditeľa dvorného bálu (Hoffballmusikdirektor), ktorú pred ním zastával Johann Strauss, otec a neskôr aj syn. Na tomto poste ostal až do pádu Rakúskej monarchie. Od cisára Františka Jozefa získal zlatú medailu za umenie a vedu. Pôsobil aj v riaditeľstve Únie rakúskych autorov (Union österreichischer Autoren) a Viedenskej spoločnosti autorov (Wiener Autorengesellschaft). Po rozpade monarchie stratil svoje úspory v inflácii. Zomrel v roku 1922 v chudobe a ranený mŕtvicou.

Napísal okolo 500 tanečných kompozícií, z čoho asi polovica boli valčíky. Najznámejšími z nich sú *Faschingskinder* op. 382, *Wiener Madeln* op. 388,*Wiener Bürger* op. 419 a *Nachtschwärmer* op. 466; z pochodov sú známe *Wiener Edelknaben* a *Zauber der Montur* op. 493.

## Ziehrerove divadelné diela
### Opera
* König Jerome [oder Immer lustig] (1878)

### Operety
* Mahomets Paradies (1866)
* Wiener Kinder (1881)
* Ein Deutschmeister (1888)
* Der schöne Rigo (1898)
* Die Landstreicher (1899)
* Die drei Wünsche (1901)
* Der Fremdenführer (1902)
* Der Schätzmeister (1904)
* Fesche Geister (1905)
* Ein tolles Mädel (1907)
* Der Liebeswaltzer (1908)
* Ball bei Hof (1910)
* Fürst Casimir (1913)
* Das dumme Herz (1914)

Kategória:Opereta
Kategória:Operetní skladatelia
Kategória:Rakúski hudobní skladatelia
Kategória:Osobnosti na rakúskych poštových známkach
Kategória:Pochovaní na Viedenskom ústrednom cintoríne
Organizácia krajín vyvážajúcich ropu

thumb|Členské štáty OPEC
thumb|Sídlo OPEC vo Viedni

**Organizácia krajín vyvážajúcich ropu** (skratka **OPEC**, z angl. **O**rganisation of the **P**etroleum **E**xporting **C**ountries) bola založená v roku 1960, má sídlo vo Viedni a jej členské štáty sú: Alžírsko, Angola, Irak, Irán, Kuvajt, Líbya, Nigéria, Kongo, Rovníková Guinea, Gabon, Saudská Arábia, Spojené arabské emiráty a Venezuela. Indonézia v roku 2008 vystúpila z organizácie, pretože domácu spotrebu ropy už domáca produkcia nedokázala pokryť, avšak chce sa opäť stať členom, ak sa stane v budúcnosti vývozcom. Tieto členské štáty kontrolujú dve tretiny známych zásob ropy na Zemi. 

14. septembra 1960 sa na konferencií v Bagdade stretli zástupcovia 5 krajín, ktorých export ropy presahoval domácu spotrebu a založili OPEC. Základné stanovy organizácie boli prijaté v januári 1961 v Caracase vo Venezuele. Zakladajúce štáty vytvorili kartel určujúci objem a spotrebu ropy, hlavne pomocou ťažobných kvót.

Predpokladá sa, že členovia OPEC-u tvoria 40% celkovej svetovej produkcie ropy a disponujú 2/3 svetových zásob ropy. V roku 1973 došlo k ropnému šoku, cena ropy sa štvornásobne zvýšila.

Kategória:Medzinárodné ekonomické organizácie
Kategória:Ropa
Falzifikát

**Falzifikát** alebo **falzum** je napodobenina vydávajúca sa za originál. Autor falzifikátu sa nazýva falšovateľ alebo falzifikátor.

Druhy falzifikátov:
*falošné umelecké diela, väčšinou výtvarné, ale vyskytli sa aj literárne
*archeologické
*falošné doklady
*falošné bankovky a mince
*napodobeniny značkových tovarov

Peňažné falzifikáty sú asi najrozšírenejším druhom falzifikátov. Emisné banky preto na bankovky dávajú rozličné bezpečnostné prvky - ochranné znaky, ktoré zťažujú až znemožňujú falšovanie bankoviek.

Kriminalistika používa rôzne techniky pre odhalenie falzifikátov. Pri starých dielach napríklad uhlíkovú metódu C14.

## Literatúra
* POLSKOJ, Georgij Nikolajevič. *Z penězokazeckých dílen*. Praha : Lidové nakladatelství, 1987.

Kategória:Právo duševného vlastníctva
Kategória:Kriminalistika
Kategória:Bankovníctvo
Oológia

**Oológia** je náuka o (hlavne vtáčích) vajíčkach. Je odvetvím ornitológie. Na rozdiel od embryológie sa zaoberá vonkajškom vajec a nie jeho obsahom. Zaoberá predovšetkým opisom a identifikáciou vajec podľa veľkosti, hmotnosti, tvaru a formy. 

Kategória:Ornitológia
Mogadišo

**Mogadišo** (, , , pôvodne  - sídlo šacha) je hlavné a najväčšie mesto Somálska. Do konca druhej svetovej vojny patrilo mesto Taliansku. V roku 2011 malo Mogadišo 2&nbsp;855&nbsp;800 obyvateľov.

## Iné projekty


Kategória:Hlavné mestá v Afrike
Kategória:Mestá v Somálsku
Skopje

**Skopje** (macedon. Скопје) je hlavné a najväčšie mesto  Severného Macedónska. Má rozlohu  a žije v ňom 526 502 obyvateľov (2021).

## Poloha
Mesto sa nachádza v severnej časti Severného Macedónska, v údolí rieky Vardar. V okolí sa rozprestiera kotlina, obklopená vysokými horami masívu Jakupica (Torbešija). V Skopje sa križovali stredoveké obchodné cesty z Belehradu, Dubrovníku, Konštantínopolu a Solúnu. V ich trase dnes vedú medzinárodné cesty E75 zo Srbska k Egejskému moru a E65 z pobrežia Jadranu do Grécka.

## Dejiny
Prvé stopy po osídlení lokality Skopje pochádzajú už z obdobia pred naším letopočtom. V období antiky sa na území mesta nachádzal hrad *Scupi*, ktorý bol zničený pri zemetrasení. Územie patrilo Byzantskej ríši a práve tu sa narodil slávny byzantský cisár Justinián I.

V stredoveku ovládali územie Bulhari, po nich Srbi, ktorí si zo Skopje urobili v roku 1346 hlavné mesto svojej ríše. Už v roku 1392 obsadili celú oblasť Turci, ktorí tu vládli celých 5 storočí.

Po balkánskych vojnách (1912 – 1913) sa Skopje stáva súčasťou Srbska a po ukončení 1. svetovej vojny kráľovstva Srbov, Chorvátov a Slovincov. V roku 1929 sa kráľovstvo premenovalo na Juhosláviu, no už počas 2. svetovej vojny bola veľká časť územia Vardaru, teda dnešného Severného Macedónska pripojená k Bulharsku. Po skončení vojny sa Skopje stalo hlavným mestom Macedónskej socialistickej republiky, čo podnietilo jeho veľký rozvoj.

Mesto sa stalo dôležitým hospodárskym a kultúrnym centrom krajiny, bolo vybudovaných množstvo tovární, úradov a inštitúcií. Veľkou ranou mestu bolo silné zemetrasenie v roku 1963, ktoré vážne poškodilo infraštruktúru, budovy, továrne a vyžiadalo si množstvo obetí. Na obnove metropoly sa podieľali okrem Juhoslávie aj ČSSR, USA a ďalšie.

Po rozpade Juhoslávie sa v roku 1991 stalo Skopje hlavným mestom Macedónska (dnes nazývaného Severné Macedónsko) a následne sa pristúpilo k jeho zatraktívneniu a modernizácii. Bola vybudovaná a stále je rozširovaná moderná infraštruktúra (medzinárodné letisko, diaľnice M1 a M3) a v meste pribudlo množstvo sôch, múzeí a iných umeleckých objektov.

Napriek veľkému poškodeniu v minulosti a obnove je mesto charakteristické starobylou zástavbou z čias tureckej nadvlády, s najstaršími budovami zo 14. storočia. Táto časť mesta nebola počas zemetrasenia výraznejšie poškodená a teda ani stavebne upravovaná.

## Administratívne delenie
left|250px
**1.** Centar
**2.** Čair
**3.** Šuto Orizari
**4.** Butel
**5.** Karpoš
**6.** Gjorče Petrov
**7.** Saraj
**8.** Kisela Voda
**9.** Aerodrom
**10.** Gazi Baba

## Osobnosti mesta
* Justinián I. (* 482 – † 566), byzantský cisár
* Matka Tereza (* 1910 – † 1997), katolícka mníška, misionárka, humanitárna pracovníčka, zakladateľka rádu Kongregácia misionárok lásky a nositeľka Nobelovej ceny za mier
* Zvonko Taneski (* 1980), básnik, literárny vedec, prekladateľ a univerzitný profesor

## Partnerské mestá

## Podnebie

## Referencie


## Iné projekty


Kategória:Mestá v Macedónsku
Kategória:Hlavné mestá v Európe
Abú Zabí (mesto)

**Abú Zabí** (normovaný slovenský názov) alebo **Abú Dabí** alebo **Abú Dhabí** (/iné prepisy: *Abú Zabí, Abú Dhabí*, ) je hlavné mesto Spojených arabských emirátov. Mesto má viac ako 1 500 000 obyvateľov (2021).

Abú Zabí je hlavným mestom emirátu a zároveň hlavným mestom celej federácie. Mesto, s približne 1,5 mil. obyvateľov, je druhým najväčším mestom po Dubaji. Z tohto počtu je 80 % cudzincov. Preklad názvu „Abú Zabí“ znamená „otec gazely“. Mesto je známe pod prívlastkom „kvetinové“, kvôli veľkým plochám zelene a kvetinových záhonov esteticky doplnených početnými fontánami. Je hlavným bankovým a obchodným centrom Spojených arabských emirátov, má medzinárodné letisko.

## História
Na začiatku 20. storočia bolo Abú Zabí len menším prístavným mestom s približne 6 000 obyvateľmi. Výrazný rozvoj mesta i oblasti nastal v 60. rokoch 20. storočia v súvislosti s rozvojom ťažby ropy.

## Referencie

## Pozri aj
* Yas Marina Circuit - pretekársky okruh, ktorý hostí preteky F1

## Iné projekty

Kategória:Hlavné mestá v Ázii
Kategória:Mestá v Spojených arabských emirátoch
Výpočtová zložitosť

**Výpočtová zložitosť** alebo **výpočtová náročnosť** je pojem z teórie algoritmov, vyjadruje nakoľko je výpočet podľa zvoleného algoritmu zložitý. Výpočtovú zložitosť študuje teória zložitosti.

Výpočtová zložitosť má dve základné miery:
* časová zložitosť
* pamäťová zložitosť

Optimalizácia algoritmu sa týka minimalizácie jednej alebo obidvoch mier zložitosti.

Výpočtová zložitosť algoritmu priamo nesúvisí so zložitosťou samotného algoritmu z ľudského pohľadu. Algoritmus môže byť veľmi jednoduchý na pochopenie i implementáciu, napriek tomu môže byť jeho výpočtová zložitosť veľká a naopak.

Druhy výpočtovej zložitosti v závislosti od počtu vstupných prvkov *n*, (*a, b, c* sú konštanty, *t* je čas):
#lineárna zložitosť: t = a \cdot n + b
#logaritmicko-lineárna: t=a \cdot n \cdot log(n)+b \cdot n+c
#polynomiálna: *t* je funkciou nejakého polynómu *n*
#algoritmy so zložitosťou väčšou, než je polynomiálna.

Za rýchle algoritmy sa pokladajú prvé tri druhy.

Ilustráciou zložitosti je nasledujúca tabuľka, predpokladajme, že vykonanie jednej operácie trvá jednu mikrosekundu:

Z uvedenej tabuľky vidno, že aj keby sme rýchlosť operácií zväčšili 1000x, posledný algoritmus by bol tak či tak neriešiteľný v rozumnom čase a predposledný pre väčšie n tiež.

Tú istú úlohu možno väčšinou riešiť rôznymi algoritmami s rozličnou výpočtovou zložitosťou. Napríklad triedenie sa dá jednoducho implementovať s výpočtovou zložitosťou n2, ale existujú aj algoritmy triedenia so zložitosťou n \cdot log(n).


Kategória:Matematika
Kategória:Informatika
Bangui

**Bangui** je najväčšie a hlavné mesto Stredoafrickej republiky.

## Vodné toky
Mesto sa nachádza na severnom brehu rieky Ubangi. Na druhom brehu je konžské mesto Zongo. 

## Podnebie
V Bangui je tropické vlhké podnebie s priemernou teplotou celoročne nad 30 °C. Obdobie dažďov trvá od mája do októbra.

## Partnerské mestá
*  Chécy, Francúzsko 

## referencie

## Iné projekty


Kategória:Mestá v Stredoafrickej republike
Kategória:Hlavné mestá v Afrike
Ventil (armatúra)

náhľad|Guľový ventil
**Ventil** je typ potrubného uzáveru regulujúci tok tekutín (plynov, fluidizovaných tuhých látok, kalov a kvapalín) a to otvorením, zavretím alebo čiastočným blokovaním rôznych priechodov. Funkčný prvok je tanier ventilu, ktorý sa pohybuje pomocou skrutkového vretena. Zdvih taniera býva 1/4 svetlosti sedla, čo vyplýva z požiadavky približne rovnakej rýchlosti prúdenia cez sedlo ventilu a okolo jeho taniera. Ventily väčšinou nespĺňajú požiadavku na čo najpriamejší prechod tekutiny potrubím, lebo smer prúdenia sa mení aj dvakrát, alebo raz v prípade rohového ventilu.

## Niektoré typy ventilov
* *Priamy ventil* má smer prúdenia na vstupe a výstupe súosový.
* *Rohový ventil* má smer prúdenia na výstupe odklonený od smeru na vstupe, zväčša o 90°.
* *Valcový parný ventil* pre parné potrubia.
* Spätný ventil dovoľuje prietok len jedným smerom, môže byť vyhotovený aj ako rohový.
* *Trojcestný ventil* umožňuje rozdeľovanie prietoku do dvoch vetiev potrubia.
* *Poistný ventil* sa otvorí samočinne pri prekročení maximálneho tlaku.
* *Redukčný ventil* udržuje stály rozdiel tlakov.

## Pozri aj
* kohút

## Iné projekty

## Zdroje
*
Paramaribo

thumb|Paramaribo
thumb|Poloha Paramariba na mape Surinamu
**Paramaribo** je hlavné mesto Surinamu. Žije tu približne 250 000 obyvateľov.

## Partnerské mestá
*  Chang-čou, Čína
*  Willemstad, Curaçao

## Iné projekty


Kategória:Mestá v Suriname
Kategória:Hlavné mestá v Južnej Amerike
Kategória:Prístavné mestá Atlantického oceánu
Lucia (svätica)

**Svätá Lucia** (* 284(?), Syrakúzy – † 304) je jedna z katolíckych a pravoslávnych svätých. Uctievajú ju (ako jediného svätého) aj luteránski Švédi a Nóri. Je patrónkou slepých. Jej deň sa medzi katolíkmi oslavuje 13. decembra (pozri aj Lucia).
Uctieva sa dokázateľne od 5. storočia. Jej znakom sú oči.

## Životopis
Pochádzala z dobre situovanej rodiny, ale rozdala svoj majetok i plánované svadobné veno chudobným. Udali ju úradom ako kresťanku, za čo podstúpila mučenícku smrť. Známa je legenda, podľa ktorej si vylúpila oči, aby sa nemusela vydať za pohanského ženícha, za čo ju Panna Mária obdarila ešte krajšími očami.

## Tradícia
Tradícia, ktorá prišla zo Švédska a slávila sa 13. decembra. Symbolicky znamenala držanie nešťastia ďaleko od domu. Lucie boli oblečené v bielom a na tvári mali biely závoj. V jednej ruke mali kôš so sladkosťami a v druhej metličku z peria. Symbolicky bol vymetaný prach z domu.

## Literatúra
* "Dňa 13. decembra : Sv. mučeníčka, Panna Lúkia." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 605. ISBN 80-7165-381-0

## Iné projekty
 

Kategória:Úmrtia v 304
Kategória:Talianski katolícki svätci
Kategória:Talianski protestantskí svätci
Kategória:Talianski pravoslávni svätci
Kategória:Katolícki svätci majúci sviatok 13. decembra
Svätý Krištof

**Svätý Krištof** môže byť:
*katolícky svätec, pozri Krištof (svätec)
*ostrov, pozri Svätý Krištof (ostrov)
*staršia forma skrátenej formy názvu štátu Svätý Krištof a Nevis
Absorpčné čiary

**Absorpčné čiary** sú tmavé čiary v pozorovanom elektromagnetickom spektre. Vznikajú ako dôsledok prechodu svetla zo vzdialeného (pozorovaného) astronomického objektu cez plynové mračno k pozorovateľovi. Podľa výsledného nameraného spektra je možné predpokladať chemické zloženie mračna.

Kategória:Astronómia
Kategória:Elektromagnetické žiarenie
Kategória:Experimentálna fyzika
Baryónové číslo

**Baryónové číslo** je celkový počet baryónov mínus počet antibaryónov v danom systéme (napríklad vo vesmíre). Toto číslo dáva predstavu o kozmickej asymetrii medzi hmotou a antihmotou.

Kategória:Astronómia
Kategória:Fyzika častíc
Abú Zabí

**Abú Zabí** (normovaný slovenský názov) alebo **Abú Dabí** alebo **Abú Dhabí** je:
*emirát v Spojených arabských emirátoch, pozri Abú Zabí (emirát)
*hlavné mesto Spojených arabských emirátov, pozri Abú Zabí (mesto)
Basseterre

**Basseterre** je hlavné mesto štátu Svätý Krištof a Nevis. Leží na južnom pobreží ostrova Svätý Krištof. Basseterre bolo založené v roku 1627 a znovupostavené po požiari v roku 1867.

## Referencie

## Iné projekty

Kategória:Hlavné mestá v Severnej Amerike
Krištof (svätec)

[náhľad|[Orazio Borgianni: *Svätý Krištof* (16001615), Museo del Prado]]
Svätý **Krištof** () (* ? – † okolo 250) je katolícky a pravoslávny svätec. Je jedným zo štrnástich svätých pomocníkov.

## Život
Žil počas vlády rímskeho cisára Décia (vládol medzi rokmi 249251).

## Uctievanie
Je patrónom cestovateľov, pútnikov, v modernej dobe prenesene automobilistov. Jeden zo štrnástich svätých pomocníkov.

Katolíci o ňom rozprávajú príbeh odlišný od príbehu pravoslávnych kresťanov. Jeho sviatok sa svätí u pravoslávnych kresťanov 9. mája.

Pápež Pavol VI. 14. februára 1969 vylúčil jeho spomienku zo Všeobecného kalendára Rímskej cirkvi kvôli spornosti jeho existencie, kult samotný však nebol zrušený. Predtým (a v súčasnosti v rámci používania liturgických kníh z roku 1962) sa sv. Krištof v rímskom obrade liturgicky slávil 25. júla, na sviatok sv. Jakuba apoštola, ako *commemoratio* (komemorácia, spomienka). Svätý Krištof je uvedený vo v súčasnosti platnom Rímskom martyrológiu z roku 2004 na 25. júl.

## Referencie

## Iné projekty

Kategória:Svätci
Kategória:Osobnosti na rakúskych poštových známkach
Kategória:Osobnosti na španielskych poštových známkach
Kategória:Popravení sťatím
Kategória:Katolícki svätci majúci sviatok 25. júla